text: Ulykke årsag til død kvinde ved vandrehjem
  13 juli 2016 kl. 08.34
  En obduktion har nu slået fast, at en 32-årig kvinde døde efter et fald ved Danhostel i Sønderborg.
  Det var en ulykke, der er årsagen til, at kvinden søndag blev fundet død ved vandrehjemmet. Det oplyser lokalpolitiet i Sønderborg.
  Kvinden blev fundet ved foden af en udvendig trappe og allerede søndag vurderede politiet, at der var tale om en tragisk ulykke.
  Det var personalet, der fandt den 32-årige kvinde på Danhostel i centrum af Sønderborg.
  